ივან ბარშჩევსკი
ივან ფიოდორის ძე ბარშჩევსკი (რუს. Иван Фёдорович Барщевский; დ. 16 აპრილი, 1851, ლუჟსკის მაზრა, სანქტ-პეტერბურგის გუბერნია, რუსეთის იმპერია — გ. 1948, კოლომენსკოე, რსფსრ, სსრკ) — რუსეთის არქიტექტურული ფოტოგრაფიის ფუძემდებელი, რომელმაც ნეგატივების სახით შემოინახა რუსეთის იმპერიის კულტურული მემკვიდრეობის არაერთი ათასი ფოტო. ივანე ბარშჩევსკის ფოტოები დაცულია რუსეთის მრავალ მუზეუმში, ხოლო მისი ყველაზე სრული კოლექცია ინახება შჩუსევის სახელობის არქიტექტურის მუზეუმში. 1882-1896 წლებში ბარშჩევსკიმ საკუთარი სახსრებით რუსულ ხელოვნებაზე გამოსცა 47 ალბომი. არქიტექტურის მრავალი ძეგლი, რომლებიც საბჭოთა პერიოდის დროს განადგურდა, მათზე მსჯელობა შესაძლებელია დღემდე შემორჩენილი მისი ფოტოების საშუალებით. რსფსრ-ის ხელოვნების დამსახურებული მოღვაწე (1946).